[{"text_idx": "#000001", "text": "Nintendo ma\u0308ngukonsool Wii sai alguse ideest luua midagi revolutsioonilist, mis erineks u\u0308ldisest massist. Seeto\u0303ttu oligi Nintendo uue ma\u0308ngukonsooli arendusprojekti koodnimeks Revolution. 2006. aasta 27. aprillil avaldas Nintendo uue ma\u0308ngukonsooli lo\u0303pliku nime \u2013 Wii."}, {"text_idx": "#000002", "text": "Nimemuutus tekitas paljudele po\u0303listele Nintendo austajatele meeleha\u0308rmi. Uus nimi oli nende meelest liiga lapsik ning vana nime peeti palju mo\u0303istlikumaks ja asjakohasemaks. Nimemuutus sai aga Nintendo poolt ta\u0308iuslikult po\u0303hjendatud: uus ma\u0308ngukonsool ei pidanud olema ainult revolutsiooniline vaid pidi ka rohkem inimesi ma\u0308ngimisele la\u0308hemale tooma. Wii (ha\u0308a\u0308ldub nagu inglisekeelne aseso\u0303na we-meie) puhul ei ra\u0308a\u0308gita enam sinust ja minust eraldi vaid meist tervikuna. Kaks ko\u0303rvutiseisvat i-ta\u0308he Wii logos ta\u0308histavadki kahte inimest, kes ma\u0308ngivad koos ja veedavad mo\u0303nusalt aega."}, {"text_idx": "#000003", "text": "Wii revolutsioonilisuse parimaks tunnuseks on juhtpult. Primaarseks juhtpuldiks on kandiliste vormidega ja kahel AA-tu\u0308u\u0308pi vooluallikal to\u0308o\u0308tav pult, mis kannab hellitusnime Wiimote. Wii pult on u\u0308hendatud konsooliga sensorriba abil. Sensorriba ja juhtpuldi omavahelise suhtlemise tagaja\u0308rjel saab ma\u0308ngukonsool teavet puldi asukoha ja liikumiskiiruse kohta kolmemo\u0303o\u0303tmelises ruumis. Nende kahe seadme koosto\u0308o\u0308 teeb kasutajale vo\u0303imalikuks ekraanil oleva objekti manipuleerimise: lu\u0308u\u0308a reketiga palli ja liigutada menu\u0308u\u0308 sirvimiseks kursorit jne."}, {"text_idx": "#000004", "text": "Wiimote on varustatud ku\u0308mne nupuga, mille abil saab juhtida tegevusi, mis ei ole otseselt seotud kolmemo\u0303o\u0303tmelise liikumisega. Samuti leiab juhtpuldi pealt konsooli sisse- ja va\u0308ljalu\u0308litamise ning \u201eHome\u201c nupu."}, {"text_idx": "#000005", "text": "Vasakul silikoonu\u0308mbrises Wiimote ja paremal Nunchuk"}, {"text_idx": "#000006", "text": "Wiimote\u2019i alumises osas asub sisend, kuhu saab u\u0308hendada erinevaid lisatarvikuid. U\u0308ks po\u0303hilisi neist on Nunchuk. See on u\u0308marate vormidega pult, mis vo\u0303etakse kasutusele, kui ma\u0308ngu manipuleerimine no\u0303uab kahte ka\u0308tt vo\u0303i paremat juhitavust. Selle saavutamiseks kingib Nunchuk kaks nuppu ja juhtkangi. Nunchuk kuulub Nintendo Wii ma\u0308ngukonsooli komplekti ja eraldi vooluallikat ei vaja."}, {"text_idx": "#000007", "text": "Iga Wii ma\u0308ngusu\u0308steemiga saab kaasa ma\u0308ngu \u201eWii Sports.\u201c Seeto\u0303ttu toetub esimene arvamus Wii po\u0303hiliste juhtpultide kohta sellele ma\u0308ngule. Tehniliselt toimib ko\u0303ik ha\u0308sti: tegelane ekraanil lo\u0308o\u0308b tennisereketi, pesapallikurika vo\u0303i golfikepiga sisuliselt samal hetkel ja sama jo\u0303uga kui ma\u0308ngija."}, {"text_idx": "#000008", "text": "Esmakordsetele ma\u0308ngijatele vo\u0303ib selline uus kogemus va\u0308sitav olla. Ma\u0308ngu lo\u0303bu ja lihtsus paneb diivaniso\u0303ltlasi unustama pisiasja, et lisaks meelelahutusele on tegemist fu\u0308u\u0308silise liikumisega. Pa\u0308rast tervet pa\u0308eva ma\u0308ngimist lo\u0303o\u0303tsutavad ko\u0303ik justkui koerad kuumal pa\u0308eval ja sellest, milline po\u0303lev lihasvalu ja\u0308rgmine hommik ees ootab, ei taha mo\u0303eldagi."}, {"text_idx": "#000009", "text": "Olgugi, et Wiimote on varustatud silikoonist u\u0308mbrisega, mis peaks kaitsma inimesi, nende vara ja pulti ennast juhuslike hoopide eest, tasuks siiski kriitilise pilguga u\u0308le vaadata ala, kus ma\u0308ngimine aset leiab. Enamasti pu\u0308sti seisva ja vehkleva ma\u0308ngustiili to\u0303ttu kipuvad kaunid lambikuplid olema esimesed, mis ma\u0308nguhoos enda lo\u0303pu leiavad."}, {"text_idx": "#000010", "text": "Keerame puldi ku\u0308llili-\u201eMario Kart Wii\u201c"}, {"text_idx": "#000011", "text": "Kui esimene lambikuppel on parematele jahimaadele saadetud ja fu\u0308u\u0308sis on omandanud diivanikaunistusele ebaloomulikult hea vormi, on viimane aeg mo\u0303elda ma\u0308ngule, mis no\u0303uaks va\u0308hem kuup- ja ruutmeetreid ning oleks istuva ma\u0308ngustiiliga. Selliseid iseloomujooni omab ma\u0308ng \u201eMario Kart Wii.\u201c Peale u\u0308mbruse suhtes humaansete iseloomuomaduste on nimetatud ma\u0308ng mitmete erinevate pultide ja puldikomplektidega u\u0308hilduv. Ma\u0308ngida saab nii Classic Controlleriga, GameCube\u2019i puldiga, Wiimote+Nunchuk kombinatsiooniga kui ka ainult Wiimote\u2019iga."}, {"text_idx": "#000012", "text": "U\u0308leval Wiimote'i u\u0308lemine ots infrapunaliidesega, alumine pilt lisatarvikute u\u0308hendamiseks mo\u0303eldud pesaga"}, {"text_idx": "#000013", "text": "Ma\u0308nguga saab kaasa Wii Wheeli nime kandva rooli (eraldi on see saadaval Speedlink`ilt), mille sisse Wiimote ku\u0308litsi sisse ka\u0308ib. See kombinatsioon ongi minu jaoks ko\u0303ige mo\u0303nusam. Pa\u0308rast \u201eWii Sportsi\u201c ma\u0308ngimist on \u201eMario Kart Wii\u201c va\u0308ga lo\u0303o\u0303gastav ning rabelemisvaba ja seda va\u0308hemalt senikaua kuni hasart ja vo\u0303istlushimu sisse poevad."}, {"text_idx": "#000014", "text": "Xbox 360-e ja Playstation 3-e rallima\u0308ngude fa\u0308nnid vo\u0303ivad ku\u0308ll \u201eMario Kart Wii\u201c so\u0303prade entusiasmi ja ro\u0303o\u0303mu mitte mo\u0303ista, aga sellegipoolest on tegemist va\u0308ga lo\u0303busa ja haarava ma\u0308nguga. Seda suuresti ta\u0308nu lihtsale Wiimote+Wii Wheel kombinatsioonile, mis tekitab tunde, justkui oleks ka\u0308es pa\u0308ris rool, sealjuures so\u0303iduki juhtimist liiga keeruliseks muutmata."}, {"text_idx": "#000015", "text": "Paneme puldid proovile-\u201eBully: Scholarship Edition\u201c"}, {"text_idx": "#000016", "text": "Iga va\u0308ike ja suur tehnikahuviline teab, et u\u0308kski asi ei saa ta\u0308iuslikult toimida, seeto\u0303ttu on vaja ko\u0303ik seadmed proovile panna. Eelnevad ma\u0308ngud pakkusid pultidele va\u0308hest koormust: mo\u0303lemad ma\u0308ngud on oma olemuselt u\u0308sna lihtsad ja ei kasuta suuremat osa pultide nuppe ega vo\u0303imalusi. Pultide to\u0303elise olemuse tundma saamiseks sobib ha\u0308sti ma\u0308ng, milles on palju erinevaid missioone ja tegelane peaks tegema rohkem, kui kallutama ennast vo\u0303i ka\u0308tt paremale-vasakule ning ette-taha. U\u0308heso\u0303naga peaks ma\u0308ng, millel on mo\u0303ni lugu ra\u0308a\u0308kida, andma pultidele piisava koormuse. Kui on isu pultide suhtes eriti sadistlik olla, oleks ko\u0303ige parem valida selline ma\u0308ng, mis ei ole Nintendo enda poolt toodetud."}, {"text_idx": "#000017", "text": "Minusugused muidugi Wiile armu ei anna ja so\u0308o\u0308davad talle sisse Rockstar Gamesi poolt toodetud ma\u0308ngu \u201eBully: Scholarship Edition.\u201c Esimesed paar sammu ja missiooni mo\u0308o\u0308duvad ma\u0308ngus probleemideta. Olgugi, et diivanil istuda, paremas ka\u0308es Wiimote ja vasakus ka\u0308es Nunchuk, tekitab narri tunde. Olles harjunud ma\u0308ngima Wii Classic Controllerit meenutavate pultidega, na\u0308ib Wiimote+Nunchuk kombinatsioon olukorrana, kus keegi murrab tavalise puldi keskelt pooleks, surub mulle u\u0308he poole u\u0308hte ja teise poole teise ka\u0308tte, irvitab kavalalt ja u\u0308tleb: \u201eNoh, ma\u0308ngi nu\u0308u\u0308d!\u201c"}, {"text_idx": "#000018", "text": "Kui sissejuhatus ma\u0308ngus la\u0308bi saab ja vo\u0303o\u0303ra puldikomplektiga harjutud, otsustab ma\u0308ng ma\u0308ngija proovile panna ja annab ette keerulisi ning ta\u0308psust no\u0303udvaid u\u0308lesandeid. Selle asemel, et ma\u0308ngija paanikasse satub ja hakkama ei saa, juhtub see hoopis Wiimote\u2019iga. Kui ka\u0308eliigutused on sagedased ja lu\u0308hikesed, ei suuda Wiimote ja sensorriba nii ha\u0308sti suhelda, et iga liigutus ma\u0308nguni jo\u0303uaks. Tulemuseks on ma\u0308ngija muusikatunnist la\u0308bipo\u0303rumine. Bioloogiatunnis ei ole kahjuks ku\u0308betki paremad tulemused: konna lahkamisel tuleb kursoriga ta\u0308pselt ja\u0308rgida keerulist kontuuri. Ma\u0308ngijal vo\u0303ib olla va\u0308ga kindel ka\u0308si, aga siiski kipub kursor minema sinna, kuhu isegi jumal ei juhata."}, {"text_idx": "#000019", "text": "Kindlameelne ma\u0308ngija ei pruugi Wiimote\u2019i trikitamistest va\u0308lja teha ja ma\u0308ngib ma\u0308ngu lo\u0303puni. Muidugi, kui ta ei komista kogemata mo\u0303ne halvast programmeerimisest tuleneva vea otsa, mis ei lase viimast salvestuspunkti uuesti laadimata edasi ma\u0308ngida. Kahtlemata on tegemist toreda ma\u0308nguga, millest vo\u0303ib saada hea ma\u0308ngukogemuse. Kahjuks minu ma\u0308ngukogemuse positiivsed emotsioonid ja\u0308id pisivigade suure hulga taha varju."}, {"text_idx": "#000020", "text": "Kui on soov, et u\u0308kski ma\u0308ngukogemus ei saaks rikutud Wiimote\u2019i halva toimimise to\u0303ttu, tasuks eelistada Nintendo enda poolt toodetud ja lihtsamaid ma\u0308nge. Keerulisemad ja teiste tootjate poolt turule lastud ma\u0308ngud on enamasti va\u0308lja antud erinevatele ma\u0308nguplatvormidele. U\u0308ldiselt ta\u0308hendab see, et need ma\u0308ngud ei ole mitte Wii jaoks spetsiaalselt toodetud vaid selle jaoks kohandatud. Kohandamine ei anna aga tihtipeale ko\u0303ige paremat tulemust, mis vo\u0303ib ja\u0308tta mulje, et Wiimote on halb ja ei toimi ha\u0308sti. Tegelikkuses vo\u0303ib viga olla hoopis programmeerimises. Kui aga na\u0308ib, et isegi lihtsate Nintendo ma\u0308ngude puhul ei toimi Wiimote nii ha\u0308sti kui vo\u0303iks, oleks hea mo\u0303te teha pisike investeering ja soetada Wii Motion Plus ning proovida ma\u0308nge, mis seda lisatarvikut toetavad."}, {"text_idx": "#000021", "text": "Wii on ajastu ko\u0303ige va\u0308iksem ma\u0308ngukonsool. Va\u0308iksus ei piirdu kahjuks vaid va\u0308limusega \u2013 u\u0308htlasi on ma\u0308ngukonsool pisike seest. Tehnilistelt na\u0308itajatelt ja\u0308a\u0308b Wii oluliselt alla teistele sama po\u0303lvkonna ma\u0308ngukonsoolidele. U\u0308heks suurimaks miinuseks peetakse HD-video puudumist. Alati, kui tuleb Wii peale uus ja u\u0308sna kobeda va\u0308limusega ma\u0308ng, vo\u0303ib kuulda inimeste suust ohkeid: \u201eJa mo\u0303tle, kui hea see ma\u0308ng HD-s va\u0308lja na\u0308eks!\u201c Nintendo on lubanud Wii ta\u0308iustatud versiooni va\u0308lja lasta ja seekord juba HD-video vo\u0303imalusega, aga see on alles tulevikumuusika ja meie saame senikaua nautida hoopis Nintendo vanakoolima\u0308ngude pildikvaliteedi ehedust."}, {"text_idx": "#000022", "text": "Wii tagumises osas olevad pesad"}, {"text_idx": "#000023", "text": "Wiil on va\u0308ga edev DVD-ma\u0308ngija: DVD la\u0308heb otse pilusse, ei ole mingit \u201ekohvitassihoidjat\u201c ja kui Wii soovib endast ma\u0308rku anda, su\u0308ttib DVD-ma\u0308ngija u\u0308mber kaunis sinises toonis valgus. Siiski leidub u\u0308ks nukker to\u0303sisasi. Olgugi, et DVD-ma\u0308ngija oleks tehniliselt vo\u0303imeline ma\u0308ngima muusika- ja filmiplaate, on Nintendo Wii pu\u0308sivara loodud nii, et DVD-ma\u0308ngija loeb va\u0308lja vaid Wii ja GameCube\u2019i ma\u0308ngude plaate. Kui majapidamises on juba uhked kodukinosu\u0308steemid olemas, pole eelmainitust probleemi, aga kui ei ole tahtmist telerilauda tehnikaga u\u0308le koormata, on Wii oskamatus filme ja muusikat ma\u0308ngida suureks ebamugavuseks."}, {"text_idx": "#000024", "text": "Wii ma\u0308ngukonsool on varustatud Wi-Fi vastuvo\u0303tjaga. Wii juhtmevaba interneti iseloomulikuks tunnuseks on WiiConnect24. WiiConnect24 vo\u0303imaldab ma\u0308ngukonsoolil olla internetis isegi puhkerez\u030ciimis. See vo\u0303imaldab Wiil vo\u0303tta pidevalt vastu uusi teateid ja teavitusi tarkvarauuenduste kohta ja annab kasutajale uute teadete saabumise kohta ma\u0308rku DVD-ma\u0308ngija u\u0308mber po\u0303leva sinise valgusega. Samuti kasutavad WiiConnect24-a Wii Channelid ja mo\u0303ningad ma\u0308ngud, mis jagavad ma\u0308ngijate vahel edetabeleid jmt. Seadistades Wii ma\u0308ngukonsooli asukohaks Eesti, lakkab WiiConnect24 to\u0308o\u0308tamast, piirates sellega ma\u0308ngukonsooli ligipa\u0308a\u0308su internetile. Probleemil on lihtne lahendus: Wii asukohaks tuleb ma\u0308rkida mo\u0303ni tuntum riik ja WiiConnect24 hakkab taas to\u0308o\u0308le."}, {"text_idx": "#000025", "text": "Alates 2009. aasta septembrist saab Wiile tasuta alla tirida lisatarkvara, mis kannab nime Internet Channel. Sisuliselt on tegemist Opera 9 lihtsustatud ja pisut kohandatud variandiga. Koos Internet Channeliga tuli va\u0308lja tarkvarauuendus, mis vo\u0303imaldab u\u0308hendada Wii ku\u0308lge va\u0308lise klaviatuuri, muutes interneti sirvimise oluliselt mugavamaks."}, {"text_idx": "#000026", "text": "Wii ma\u0308ngukonsooli taha saab u\u0308hendada kuni 16 Wii pulti (suurema osa ma\u0308ngude puhul piirdub u\u0308hendatavate pultide arv siiski neljaga) ja neli GameCube juhtpulti."}, {"text_idx": "#000027", "text": "Samuti on Wii sisse ehitatud ja\u0308rgmised pesad:"}, {"text_idx": "#000029", "text": "Nintendo ise u\u0308tleb, et Wii on midagi palju enamat kui ma\u0308ngukonsool. Ta\u0308nu erinevatele kanalitele saab terve pere nautida mitmeku\u0308lgset meelelahutust ja koguda informatsiooni."}, {"text_idx": "#000030", "text": "Wii menu\u0308u\u0308 on lahendatud ruudustikuna esinevate pisikeste televiisorite kujutistega, kust \u201ema\u0308ngivad\u201c erinevad kanalid."}, {"text_idx": "#000033", "text": "Reaalselt on tegemist kohmaka ja aeglase su\u0308steemiga. Pisikese andemahuga failide to\u0303mbamisel pole probleemi, aga kui to\u0303mmata mo\u0303nda suuremat ma\u0308ngu, vo\u0303tab see ulmeliselt palju aega. Sealjuures ei saa olla kindel, kas ta ikka tirib ma\u0308ngu alla vo\u0303i ma\u0308ngib jooksva Mario animatsioon naljaviluks. Ma\u0308ngude allatirimine pole Nintendol ko\u0303ige paremini la\u0308bi mo\u0303eldud \u2013 allalaadimise ajal peab ootama, kuni ma\u0308ng kohale jo\u0303uab vo\u0303i leidma mo\u0303ne muu Wiid mitte ho\u0303lmava tegevuse, sest ma\u0308ngukonsool ei lase tirimise ajal endaga midagi teha."}, {"text_idx": "#000034", "text": "Mario animatsioon on vahva, aga ei anna aimu, kui kaua vo\u0303tab aega faili alla laadimine"}, {"text_idx": "#000035", "text": "Wii Message Boardi vo\u0303ib teatud mo\u0308o\u0308ndustega nimetada Wii postkastiks, kuhu laekuvad so\u0303prade, Nintendo ja ma\u0308ngude poolt saadetud kirjad. Niisamuti saab ja\u0308tta teateid inimestele, kes kasutavad sama ma\u0308ngukonsooli. Lisaks on kalender, kuhu on ma\u0308rgitud kui kaua ja mis ma\u0308ngu ma\u0308ngitud on, millises Wii Channelis aega veedetud jne."}, {"text_idx": "#000036", "text": "See ta\u0308histab Wiil olevat vo\u0303imalust ma\u0308ngida eelmiste po\u0303lvkondade ma\u0308nge, mida saab osta Wii Shop Channelist. Iga Wii Shop Channelist ostetud ma\u0308ng ilmub menu\u0308u\u0308sse eraldiseisva kanalina, muutes ma\u0308ngud lihtsasti ligipa\u0308a\u0308setavaks."}, {"text_idx": "#000037", "text": "Photo Channeli abil saab luua slaidiseeria SD-kaardi pealt vo\u0303etud piltidega, neid to\u0308o\u0308delda, jagada ja teha neist puslesid."}, {"text_idx": "#000038", "text": "Selle kanali saab tasuta alla laadida Wii Shop Channelist. Nintendo Channel on Nintendo ja Wii veebiajakiri, kust leiab uute ma\u0308ngude kohta teavet ja saab vaadata tutvustavaid videosid. Lisaks sellele saab anda ma\u0308ngudele enda hinnangu ja ja\u0308lgida, mis ma\u0308nge ja kui kaua on eesoleva konsooliga ma\u0308ngitud. Samuti saab alla laadida Nintendo DS ja DSi ma\u0308ngude demosid."}, {"text_idx": "#000039", "text": "Kasutades Mii Channelit saab luua 3D karikatuuri iseendast, so\u0303brast, kuulsusest vo\u0303i kellest iganes soov on. Miist saab ma\u0308ngija profiil ja avatar. Ma\u0308ngides tasuks kasutada vaid u\u0308hte Miid, vastasel juhul ei kandu ma\u0308nguprogress edasi."}, {"text_idx": "#000040", "text": "Mii saab saata la\u0308bi WiiConnect24-a Mii Paraadile, kus see \u201esuhtleb\u201c teiste Miidega ja ilmub Wii ma\u0308ngukonsoolide ekraanidele u\u0308le maailma. Samuti saab Miisid transportida Wiimote\u2019i abil teistesse Wii ma\u0308ngukonsoolidesse. Selle jaoks on puldi sisse ehitatud ma\u0308lu, mis mahutab kuni 10 Miid."}, {"text_idx": "#000041", "text": "Selle kanali saab samuti tasuta Wii Shop Channelist alla tirida. Everybody Votes Channelis on mitmeid ko\u0303sitlusi, millele saab vastata u\u0308he ma\u0308ngukonsooli kohta kuus liiget. Samuti saab ennustada, kumba vastusevarianti valis ko\u0303ige rohkem inimesi. Hiljem, kui selguvad ku\u0308sitluste tulemused, saab vo\u0303rrelda, kas kuulud enda arvamusega va\u0308hemusse vo\u0303i enamusse ja kas ennustus la\u0308ks ta\u0308ide."}, {"text_idx": "#000042", "text": "Tegemist on uudistekanaliga, mis u\u0308htlasi avardab silmaringi geograafiavallas. Uudiste ko\u0303rval on maakaart, millele on ma\u0308rgitud ko\u0303ne all oleva riigi asukoht. Valida saab mitmete z\u030canrite vahel: maailmauudised, teadus, elustiil jne."}, {"text_idx": "#000043", "text": "Forecast Channeli na\u0308ol on tegu ilmateate kanaliga, kus edastatakse informatsiooni kohaliku ja u\u0308lemaailmse ilma kohta. Nagu ko\u0303ik teised Wii Channelid, to\u0308o\u0308tab ka see kanal WiiConnect24-a abil ja kuna antud teenus ei toimi, kui konsooli kodukohaks on ma\u0308rgitud Eesti, edastab Forecast Channel esmalt mo\u0303ne teise valitud riigi ilma. Teave Eesti ilma kohta on olemas, aga info omandamiseks tuleb Eesti kaardilt u\u0308les otsida."}, {"text_idx": "#000045", "text": "Kohaliku ilma vaatamine Forecast Channelis"}, {"text_idx": "#000046", "text": "Wii Channelid on ma\u0308ngukonsoolile huvitavad lisad, aga oma olemuselt va\u0308ga konarlikud. Laadimine vo\u0303tab palju aega ja ei ole vo\u0303imalik aru saada, kui kaua veel ootama peab. Esialgu on Wii Channeleid huviav sirvida, aga aja mo\u0308o\u0308dudes vo\u0303ib juhtuda, et ko\u0303rgeregistrilised helid ja pikk ootamine tu\u0308u\u0308tab a\u0308ra. Piltide ja ilmateate vaatamiseks ning uudiste lugemiseks on palju mo\u0303istlikum kasutada arvutit vo\u0303i muud kiiremini toimivat varianti."}, {"text_idx": "#000047", "text": "Mina, kui polu\u0308gaamiline konsoolipidaja ja ma\u0308ngulembeline inimene, pean mo\u0303ningaid Wii Channeleid ebapraktilisteks ja sisutu\u0308hjadeks. Kuid selge mo\u0303tlemine u\u0308tleb, et minupoolne sallimatus Wii Channelite suhtes on ko\u0303ige paremaks na\u0308iteks, kuidas Nintendo on ta\u0308itnud Wiile pu\u0308stitatud eesma\u0308rgi: luua see revolutsioonilisena ja ko\u0303igile."}, {"text_idx": "#000048", "text": "Kuidas nii? Terve maailm on ta\u0308is inimesi, kes ei oska suurt midagi arvata nendest ma\u0308ngudest, mida mina ma\u0308ngin. Kuskil on kellegi vanaisa, kes loeb minu poolt laimatud Wii News Channelist uudiseid ro\u0303o\u0303muga ja ootab, endal silmad peas sa\u0308ravad, kuni leht alla laeb. Ta\u0308pselt nii nagu mina ootasin ro\u0303o\u0303muga Wii Shop Channelist alla laadivat ma\u0308ngu \u201eKirby 64: The Crystal Shards.\u201c"}, {"text_idx": "#000049", "text": "Kusagil mujal on kaks o\u0303de, kes teineteisel Wii pa\u0308rast juukseid peast katkuvad. Esimene tahab vaadata, kuidas la\u0308heb tema hoole ja armastusega valmistatud Miil ja\u0308rjekordsel vo\u0303istlusel Check Mii Out Channelis ja teine soovib Wii Balance Boardil lo\u0303o\u0303gastavaid joogaharjutusi teha. Samal ajal peksan mina ko\u0303ik kodused teleka tagant a\u0308ra, et pisut \u201eSuper Mario 64-a\u201c ma\u0308ngida."}, {"text_idx": "#000050", "text": "Ja kuskil kaugel-kaugel, kohas, millest ma kunagi kuulnudki pole, ma\u0308ngib kellegi va\u0308ike vend salaja Sega poolt toodetud verist ma\u0308ngu \u201eMadWorld\u201c ja va\u0308riseb korraga hirmust, ja\u0308lestusest ja ro\u0303o\u0303must. Mis mina samal ajal teen? Saadan la\u0308bi Wii Message Boardi enda ha\u0308rra e-postiaadressile armsaid vabandavaid kirju, sest mul on vahepeal tekkinud su\u0308u\u0308mepiinad, et ma nii isekas olin ja tal telekat vaadata ei lasknud ning mo\u0303tlen endamisi, mis asi see Wii nu\u0308u\u0308d o\u0303ieti on \u2013 pea pooled asjad, mida Wii abil teha saab, ei ole seotud ma\u0308ngimisega, seega on seda pisut va\u0308he nimetada ma\u0308ngukonsooliks. Inglisekeelne va\u0308ljend home entertainment system na\u0308ib Wii puhul asjakohasem."}, {"text_idx": "#000051", "text": "ja\u0308a\u0308b vo\u0303imekuselt alla sama po\u0303lvkonna konsoolidele\nmo\u0303ned ma\u0308ngud vajavad lisatarvikute ostmist"}, {"text_idx": "#000054", "text": "Ma\u0308ngukonsoolide kuningas Wii ning tema lisatarvikud..."}, {"text_idx": "#000056", "text": "Fitbit Versa 4 nutikell motiveerib liikuma ja trenni tegema"}, {"text_idx": "#000057", "text": "Fitbit Sense 2 on parim nutikell terviseja\u0308lgimiseks"}, {"text_idx": "#000059", "text": "Xiaomi Buds 3 ko\u0303rvasiseste ko\u0303rvaklappide va\u0308ljapeetud saund"}, {"text_idx": "#000061", "text": "XGIMI Halo+ on pisike projektor, mis pakub vau-efektiga vaatamiskogemust"}, {"text_idx": "#000062", "text": "Digitest kirjutab fotokaameratest ja statiividest, tahvelarvutitest ja nutitelefonidest, teleritest ja MP3-ma\u0308ngijatest... Ilusad pildid ja asjalik tekst toovad siia tehnikahuvilisi ja neid, keda just konkreetne toode huvitab.\nKui soovid, et Digitest kirjutaks ka sinu toodetest, siis vo\u0303ta u\u0308hendust - info@digitest.ee"}]